ddrg/super_eurlex huggingface dataset:
C 255/18

Kendelse afsagt af Rettens præsident den 11. juni 2020 — Elevolution — Engenharia mod Kommissionen

(Sag T-652/19 R)

(Særlige rettergangsformer - offentlige bygge- og anlægskontrakter - begæring om udsættelse af gennemførelse - ingen uopsættelighed)

(2020/C 255/23)

Processprog: portugisisk

Parter

Sagsøger: Elevolution — Engenharia, S.A. (Amadora, Portugal) (ved advokaterne M. Marques Mendes, R. Campos, A. Dias Henriques, M. Troncoso Ferrer og C. García Fernández)

Sagsøgt: Europa-Kommissionen (ved F. Dintilhac og I. Melo Sampaio, som befuldmægtigede)

Sagens genstand

Begæring indgivet på grundlag af artikel 278 TEUF og 279 TEUF om udsættelse af gennemførelsen af Kommissionens afgørelse af 12. juli 2019, hvorved sagsøgeren for en periode på tre år blev udelukket fra udbuds- og tilskudsprocedurer, der finansieres af Den Europæiske Udviklingsfond (EUF) inden for rammerne af Rådets forordning (EU) 2015/323 af 2. marts 2015 om finansforordningen for 11. Europæiske Udviklingsfond (EUT 2015, L 58, s. 17), og hvorved der blev truffet bestemmelse om offentliggørelse af oplysningerne om udelukkelsen på Kommissionens websted.

Konklusion

1) Begæringen om foreløbige forholdsregler tages ikke til følge.
Rettens kendelse af 11. juni 2020 — Lípidos Santiga mod Kommissionen

(Sag T-561/19) (1)

(Annullationssøgsmål - energi - direktiv (EU) 2018/2001 om fremme af anvendelsen af energi fra vedvarende energikilder - begrænsning af anvendelsen af biobrændstoffer, der er produceret af fødevare- og foderafgrøder - delegeret forordning (EU) 2019/807 - definition af råprodukter med høj risiko for indirekte ændringer i arealanvendelsen (ILUC) - palmeolie - søgsmålskompetence - ikke umiddelbart berørt - afvisning)

(2020/C 255/22)

Processprog: engelsk

Parter

Sagsøger: Lípidos Santiga, SA (Santa Perpètua de Mogoda, Spanien) (ved advokat P. Muñiz Fernández)

Sagsøgt: Europa-Kommissionen (ved J.-F. Brakeland og Y. Marinova, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om delvis annullation af Kommissionens delegerede forordning (EU) 2019/807 af 13. marts 2019 om supplerende regler til Europa-Parlamentets og Rådets direktiv (EU) 2018/2001 for så vidt angår fastsættelse af råprodukter med høj risiko for indirekte ændringer i arealanvendelsen, for hvilke der er konstateret en betydelig udvidelse af produktionsarealet ind på arealer med stort kulstoflager, og certificering af biobrændstoffer, flydende biobrændsler og biomassebrændsler med lav risiko for indirekte ændringer i arealanvendelsen (EUT 2019, L 133, s. 1).

Konklusion

1) Sagen afvises.

2) Lípidos Santiga, SA betaler sagsomkostningerne.

(1) EUT C 328 af 30.9.2019.
Rettens kendelse af 13. maj 2020 — Lucaccioni mod Kommissionen

(Sag T-308/19) (1)

(Annullations- og erstatningssøgsmål - personalesag - retsakt, der ikke kan gøres til genstand for et søgsmål - forberedende akt - ingen klage - åbenbart, at søgsmålet delvis ikke kan antages til realitetsbehandling, delvis er retligt ugrundet)

(2020/C 222/27)

Processprog: italiensk

Parter

Sagsøger: Arnaldo Lucaccioni (San Benedetto del Tronto, Italien) (ved advokat E. Bonanni)

Sagsøgt: Europa-Kommissionen (ved T. Bohr og L. Vernier, som befuldmægtigede, assisteret af advokat A. Dal Ferro)

Sagens genstand

Søgsmål støttet på artikel 270 TEUF med påstand dels om annullation af Kommissionens retsakt af 11. januar 2019 om mandatet for et nyt lægeudvalg i forbindelse med en af sagsøgeren indgivet ansøgning om anerkendelse af, at en erhvervssygdom var blevet forværret, dels om erstatning for det tab, som sagsøgeren angiveligt har lidt.

Konklusion

1) Europa-Kommissionen frifindes, da søgsmålet delvis ikke kan antages til realitetsbehandling, delvis er ugrundet.

2) Arnaldo Lucaccioni betaler sagsomkostningerne.

(1) EUT C 230 af 8.7.2019.
Rettens kendelse af 30. april 2020 — ArcelorMittal Bremen mod Kommissionen

(Sag T-623/19) (1)

(Passivitetssøgsmål - direktiv 2003/87/EF - ordning for handel med kvoter for drivhusgasemissioner - afgørelse 2011/278/EU - midlertidige regler for harmoniseret gratistildeling af emissionskvoter - ændring af den nationale tabel for tildeling vedrørende Tyskland for perioden fra 2013-2020 - væsentlig kapacitetsudvidelse - tvistens genstand bortfaldet - ufornødent at træffe afgørelse)

(2020/C 209/38)

Processprog: tysk

Parter

Sagsøger: ArcelorMittal Bremen GmbH (Bremen, Tyskland) (ved advokaterne S. Altenschmidt og L. Buschmann)

Sagsøgt: Europa-Kommissionen (ved J.-F. Brakeland og A. Becker, som befuldmægtigede)

Sagens genstand

Søgsmål støttet på artikel 265 TEUF med påstand om, at det fastslås, at Kommissionen ulovligt har undladt at træffe afgørelse om det samlede årlige antal gratistildelte emissionskvoter til en væsentlig kapacitetsudvidelse for så vidt angår sagsøgerens delinstallation til flydende jern og subsidiært en påstand støttet på artikel 263 TEUF om annullation af den angivelige afgørelse vedtaget af Kommissionen den 19. juli 2019 vedrørendesagsøgerens opfordring af 1. juli 2019.

Konklusion

1) Det er ufornødent at træffe afgørelse i sagen.

2) Hver part bærer deres egne omkostninger.

(1) EUT C 363 af 28.10.2019.
2)

Thai World Import & Export Co. Ltd og Elvir bærer deres egne omkostninger og betaler hver halvdelen af de af Den Europæiske Unions Kontor for Intellektuel Ejendomsret (EUIPO) afholdte omkostninger i sagen.
2)

Katjes Fassin GmbH & Co. KG bærer sine egne omkostninger og betaler de af Den Europæiske Unions Kontor for Intellektuel Ejendomsret (EUIPO) og af Haribo The Netherlands & Belgium BV afholdte omkostninger.
Rettens kendelse af 3. juli 2020 — Tognoli m.fl. mod Parlamentet

(Forenede sager T-395/19, T-396/19, T-405/19, T-408/19, T-419/19, T-423/19, T-424/19, T-428/19, T-433/19, T-437/19, T-443/19, T-455/19, T-458/19 — T-462/19, T-464/19, T-469/19 og T-477/19) (1)

(Annullationssøgsmål - regler for institutionerne - fælles statut for medlemmerne af Europa-Parlamentet - medlemmer af Europa-Parlamentet, der er valgt i italienske valgkredse - afgørelse nr. 14/2018 om pension vedtaget af Ufficio di Presidenza della Camera dei deputati (præsidiet for det italienske deputeretkammer) - ændring af pensionsbeløb - åbenbart, at søgsmålene skal afvises)

(2020/C 339/28)

Processprog: italiensk

Parter

Sagsøgere: Carlo Tognoli (Milano, Italien) og de 19 andre sagsøgere, hvis navne fremgår af bilaget til kendelsen (i sagerne T-395/19, T-396/19, T-419/19, T-423/19, T-424/19, T-428/19, T-433/19, T-437/19, T-455/19, T-458/19 — T-462/19, T-464/19, T-469/19 og T 477/19 ved advokat M. Merola, og i sagerne T-405/19, T-408/19 og T-443/19 ved advokaterne M. Merola og L. Florio)

Sagsøgt: Europa-Parlamentet (ved S. Seyr og S. Alves, som befuldmægtigede)

Sagens genstand

Søgsmål støttet på artikel 263 TEUF med påstand om annullation af meddelelserne af 11. april 2019, der for alle sagsøgernes vedkommende blev udarbejdet af kontorchefen for afdelingen »Medlemmernes Vederlag og Sociale Rettigheder« under Parlamentets Generaldirektorat for Finans, og som vedrørte tilpasningen af de pensioner, som sagsøgerne har ret til efter ikrafttrædelsen af afgørelse nr. 14/2018 om pension vedtaget af Ufficio di Presidenza della Camera dei deputati (præsidiet for det italienske deputeretkammer) den 1. januar 2019.

Konklusion

1) Sagerne afvises.

2) Carlo Tognoli og de andre sagsøgere, hvis navne fremgår af bilaget, bærer deres egne omkostninger og betaler de af Europa-Parlamentet afholdte omkostninger.

(1) EUT C 280 af 19.8.2019.
Rettens kendelse af 3. juli 2020 — Falqui og Poggiolini mod Parlamentet

(Forenede sager T-347/19 og T-348/19) (1)

(Annullationssøgsmål - regler for institutionerne - fælles statut for medlemmerne af Europa-Parlamentet - medlemmer af Europa-Parlamentet, der er valgt i italienske valgkredse - afgørelse nr. 14/2018 om pension vedtaget af Ufficio di Presidenza della Camera dei deputati (præsidiet for det italienske deputeretkammer) - ændring af pensionsbeløb - åbenbart, at søgsmålene skal afvises)

(2020/C 339/27)

Processprog: italiensk

Parter

Sagsøger: Enrico Falqui (Firenze, Italien) og Danilo Poggiolini (Rom, Italien) (ved advokaterne F. Sorrentino og A. Sandulli)

Sagsøgt: Europa-Parlamentet (ved S. Seyr og S. Alves, som befuldmægtigede)

Sagens genstand

Søgsmål støttet på artikel 263 TEUF med påstand om annullation af meddelelserne af 11. april 2019, der for alle sagsøgernes vedkommende blev udarbejdet af kontorchefen for afdelingen »Medlemmernes Vederlag og Sociale Rettigheder« under Parlamentets Generaldirektorat for Finans, og som vedrørte tilpasningen af de pensioner, som sagsøgerne har ret til efter ikrafttrædelsen af afgørelse nr. 14/2018 om pension vedtaget af Ufficio di Presidenza della Camera dei deputati (præsidiet for det italienske deputeretkammer) den 1. januar 2019.

Konklusion

1) Sagerne afvises.

2) Enrico Falqui og Danilo Poggiolini bærer deres egne omkostninger og betaler de af Europa-Parlamentet afholdte omkostninger.

(1) EUT C 263 af 5.8.2019.
Rettens kendelse af 16. juni 2020 — Walker m.fl. mod Parlamentet og Rådet

(Sag T-383/19) (1)

(Annullationssøgsmål - område med frihed, sikkerhed, retfærdighed - Det Forenede Kongeriges udtræden - forordning (EU) 2019/592 om ændring af forordning (EU) 2018/1806 - visumfritagelse for kortvarige ophold på grundlag af gensidighed - angivelig fortabelse af unionsborgerskabet - ikke individuelt berørt - afvisning)

(2020/C 271/48)

Processprog: fransk

Parter

Sagsøgere: Hilary Elizabeth Walker (Cadiz, Spanien), Jennifer Ann Cording (Valdagno, Italien), Douglas Edward Watson (Beaumont, Frankrig), Christopher David Randolph (Ballinlassa Belcarra Castlebar, Irland) og Michael Charles Strawson (Serralongue, Frankrig) (ved advokat J. Fouchet)

Sagsøgte: Europa-Parlamentet (ved D. Warin og R. van de Westelaken, som befuldmægtigede) og Rådet for Den Europæiske Union (ved S. Cholakova og R. Meyer, som befuldmægtigede)

Sagens genstand

Søgsmål støttet på artikel 263 TEUF med påstand om annullation af Europa-Parlamentets og Rådets forordning (EU) 2019/592 af 10. april 2019 om ændring af forordning (EU) 2018/1806 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav, for så vidt angår Det Forenede Kongeriges udtræden af Unionen (EUT 2019, L 103 I, s. 1).

Konklusion

1) Sagen afvises.

2) Det er ufornødent at træffe afgørelse vedrørende anmodningerne om intervention indgivet af Kongeriget Spanien og Europa-Kommissionen.

3) Hilary Elizabeth Walker, Jennifer Ann Cording, Douglas Edward Watson, Christopher David Randolph og Michael Charles Strawson bærer deres egne omkostninger og betaler de af Europa-Parlamentet og Rådet for Den Europæiske Union afholdte omkostninger, herunder omkostningerne i forbindelse med sagen om foreløbige forholdsregler for Retten bortset fra omkostningerne i forbindelse med anmodningerne om intervention.

4) Hilary Elizabeth Walker, Jennifer Ann Cording, Douglas Edward Watson, Christopher David Randolph og Michael Charles Strawson, Parlamentet, Rådet, Kongeriget Spanien og Kommissionen bærer hver deres egne omkostninger i forbindelse med anmodningerne om intervention.

(1) EUT C 270 af 12.8.2019.
Rettens kendelse af 11. juni 2020 — VDV eTicket Service mod Kommissionen og INEA

(Sag T-516/19) (1)

(Voldgiftsbestemmelse - »Horisont 2020«-rammeprogrammet for forskning og innovation (2014-2020) - projekt »European Travellers Club: Account-Based Travelling across the European Union — ETC« - tilskudsaftale - afgørelse fra INEA, der fastslår, at visse omkostninger, der er afholdt i forbindelse med underleverancekontrakter, ikke er støtteberettigede - fejlagtig identifikation af sagsøgte - akt, som indgår som del af en kontrakt, og som ikke kan udskilles herfra - berettiget forventning - søgsmål, der dels skal afvises, dels åbenbart savner ethvert retligt grundlag)

(2020/C 262/33)

Processprog: tysk

Parter

Sagsøger: VDV eTicket Service GmbH & Co. KG (Köln, Tyskland) (ved advokat A. Bartosch)

Sagsøgte: Europa-Kommissionen (ved R. Pethke og M. Siekierzyńska, som befuldmægtigede) og Forvaltningsorganet for Innovation og Netværk (INEA) (ved I. Ramallo og P. Rosa Plaza, som befuldmægtigede, bistået af advokaterne R. van der Hout og C. Wagner)

Sagens genstand

Søgsmål dels i henhold til artikel 272 TEUF med påstand om, at det fastslås, at den manglende anerkendelse af omkostninger for et beløb på 407 443,04 EUR i INEA’s skrivelse af 13. maj 2019 Ref. Ares(2019)3151305 i forbindelse med »Horizon 2020«-programmet er ulovlig, dels og subsidiært i henhold til artikel 263 TEUF med påstand om, at samme skrivelse annulleres, for så vidt som disse omkostninger på det nævnte beløb i henhold hertil ikke anses for støtteberettigede.

Konklusion

1) Sagen afvises, idet det er åbenbart, at den delvis ikke kan antages til realitetsbehandling, delvis er åbenbart ugrundet.

2) VDV eTicket Service GmbH & Co. KG betaler sagsomkostningerne.

(1) EUT C 319 af 23.9.2019.
Rettens kendelse af 11. juni 2020 — Vanhoudt m.fl. mod EIB

(Sag T-294/19) (1)

(Annullations- og erstatningssøgsmål - personalesag - ansatte ved EIB - ændring af EIB’s lønsystem og lønstigningsordning - lønsimuleringsværktøj - retsakt, der ikke kan gøres til genstand for søgsmål - rent bekræftende retsakt - ingen nye og væsentlige faktiske omstændigheder - ikke-økonomisk tab - manglende årsagsforbindelse - søgsmål, der dels skal afvises, dels åbenbart savner ethvert retligt grundlag)

(2020/C 262/32)

Processprog: engelsk

Parter

Sagsøgere: Patrick Vanhoudt (Gonderange, Luxembourg) og ni andre sagsøgere, hvis navne er anført i bilaget til kendelsen (ved barrister A. Haines)

Sagsøgt: Den Europæiske Investeringsbank (EIB) (ved T. Gilliams, J. Klein og J. Krueck, som befuldmægtigede, bistået af advokaterne P.E. Partsch og T. Evans)

Sagens genstand

Søgsmål støttet på artikel 270 TEUF og på artikel 50a i statutten for Den Europæiske Unions Domstol med påstand dels om annullation af EIB’s afgørelse af 31. januar 2019, hvorved denne bekræftede afgørelsen fra forligsudvalget, hvori det blev konstateret, at forligsproceduren vedrørende sagsøgernes krav om at få stillet et officielt trykt uddrag af resultaterne af det lønsimuleringsværktøj, der blev anvendt til at beregne indvirkningen af ændringerne samt forliget med henblik på at kompensere de tab, der angiveligt var lidt som følge af ændringerne, til rådighed, var brudt sammen, dels om at få tildelt erstatning for det ikke-økonomiske tab, som sagsøgerne angiveligt havde lidt som følge af den nævnte afgørelse af 31. januar 2019.

Konklusion

1) EIB frifindes, da søgsmålet delvis ikke kan antages til realitetsbehandling, delvis er ugrundet.

2) Patrick Vanhoudt og de andre sagsøgere, hvis navne er anført i bilaget til kendelsen, betaler sagsomkostningerne.

(1) EUT C 230 af 8.7.2019.
C 262/26

Rettens kendelse af 16. juni 2020 — etc-gaming og Casino Equipment mod Kommissionen

(Sag T-803/19) (1)

(Erstatningssøgsmål - EU’s manglende fastsættelse af adgang til effektive retsmidler, der kan afhjælpe de nationale retters undladelse af at forelægge Domstolen en anmodning om præjudiciel afgørelse - tilstrækkeligt kvalificeret tilsidesættelse af en bestemmelse, som tillægger borgerne rettigheder - åbenbart, at sagen er retligt ugrundet)

(2020/C 262/35)

Processprog: tysk

Parter

Sagsøgere: etc-gaming GmbH (Wien, Østrig) og Casino-Equipment Vermietungs GmbH (Wien) (ved advokat A. Schuster)

Sagsøgt: Europa-Kommissionen (ved L. Armati, G. Braun og L. Malferrari, som befuldmægtigede)

Sagens genstand

Søgsmål i henhold til artikel 268 TEUF med påstand om erstatning for det tab, som sagsøgerne angiveligt har lidt som følge af, at Den Europæiske Union ikke har fastsat adgang til effektive retsmidler, der kan afhjælpe de nationale retters undladelse af at forelægge Domstolen en anmodning om præjudiciel afgørelse.

Konklusion

1) Europa-Kommissionen frifindes.

2) etc-gaming GmbH og Casino-Equipment Vermietungs GmbH betaler sagsomkostningerne.

(1) EUT C 45 af 10.2.2020.
Rettens kendelse af 9. september 2020 — IMG mod Kommissionen

(Sag T-645/19) (1)

(Annullationssøgsmål - udviklingssamarbejde - gennemførelse af Unionens budget ved indirekte gennemførelse - opfyldelse af en dom afsagt af Domstolen - skrivelse fra Kommissionen med anmodning om fremlæggelse af visse dokumenter - retsakt, der ikke kan gøres til genstand for et søgsmål - forberedende akt - afvisning - erstatningssøgsmål - nær sammenhæng med annullationspåstanden - litispendens - afvisning - tilsidesættelse af formkrav - artikel 76, litra d), i procesreglementet - åbenbart afvisningsgrundlag)

(2020/C 378/44)

Processprog: fransk

Parter

Sagsøger: International Management Group (IMG) (Bruxelles, Belgien) (ved advokaterne L. Levi og J.-Y. de Cara)

Sagsøgt: Europa-Kommissionen (ved J. Baquero Cruz og J. Norris, som befuldmægtigede)

Sagens genstand

Dels et søgsmål anlagt i henhold til artikel 263 TEUF med påstand om annullation af Kommissionens skrivelse af 18. juli 2019, hvorved denne institution som led i opfyldelsen af dom af 31. januar 2019, International Management Group mod Kommissionen (C-183/17 P og C-184/17 P, EU:C:2019:78), opfordrede sagsøgeren til at fremlægge visse dokumenter, dels et søgsmål i henhold til artikel 268 TEUF med påstand om erstatning for den skade, som sagsøgeren er blevet påført som følge af denne skrivelse og de afgørelser fra Kommissionen, der er blevet annulleret ved den nævnte dom.

Konklusion

1) Europa-Kommissionen frifindes.

2) International Management Group (IMG) betaler sagsomkostningerne.

(1) EUT C 399 af 25.11.2019.
C 371/12

Rettens kendelse af 17. august 2020 — BF mod Kommissionen

(Sag T-190/19) (1)

(Passivitetssøgsmål - statsstøtte - drift af vandforsynings- og sanitære anlæg - foreløbig undersøgelse af angivelig statsstøtte, der er tildelt af de tyske myndigheder - anden opfordring til at handle - stillingtagen fra Kommissionen - artikel 12, stk. 1, andet afsnit, i forordning (EU) 2015/1589 - artikel 24, stk. 2, i forordning 2015/1589 - søgsmålsfrist - åbenbart afvisningsgrundlag)

(2020/C 371/11)

Processprog: tysk

Parter

Sagsøger: BF (ved advokat S. Gesterkamp og professor C. Koenig)

Sagsøgt: Europa-Kommissionen (ved P. Němečková og K.P. Wojcik, som befuldmægtigede)

Sagens genstand

Søgsmål anlagt i henhold til artikel 265 TEUF med påstand om, at det fastslås, at Kommissionen ulovligt undlod at vedtage en afgørelse, der afsluttede den foreløbige undersøgelsesprocedure vedrørende angivelig statsstøtte, der er tildelt af de tyske myndigheder til dels selskabet A, dels selskabet B.

Konklusion

1) Sagen afvises.

2) BF bærer sine egne omkostninger og betaler de af Europa-Kommissionen afholdte omkostninger.

(1) EUT C 213 af 24.6.2019.
C 371/15

Rettens kendelse af 2. september 2020 — DTE Systems GmbH mod EUIPO

(Sag T-801/19) (1)

(Annullationssøgsmål - EU-varemærke - ugyldighedssag - EU-ordmærket PedalBox + - absolut registreringshindring - beskrivende karakter - misbrug af rettighed - artikel 7, stk. 1, litra c), i forordning (EU) nr. 207/2009 - åbenbart, at sagen er retligt ugrundet)

(2020/C 371/16)

Processprog: tysk

Parter

Sagsøger: DTE Systems GmbH (Recklingshausen, Tyskland) (ved advokat U. Vietmeyer)

Sagsøgt: Den Europæiske Unions Kontor for Intellektuel Ejendomsret (EUIPO) (ved S. Hanne, som befuldmægtiget)

Den anden part i sagen for appelkammeret ved EUIPO og intervenient ved Retten: Speed-Buster GmbH & Co. KG (Sinzig, Tyskland) (ved advokat C. Gries)

Sagens genstand

Søgsmål anlagt til prøvelse af afgørelse truffet den 5. september 2019 af Første Appelkammer ved EUIPO (sag R 1934/2018-1) vedrørende en ugyldighedssag mellem Speed-Buster og DTE Systems.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) DTE Systems GmbH betaler sagsomkostningerne.

(1) EUT C 27 af 27.1.2020.
Rettens kendelse af 31. juli 2020 — TO mod EEAS

(Sag T-272/19) (1)

(Annullations- og erstatningssøgsmål - personalesag - kontraktansatte - nægtelse af ansættelse på grund af uegnethed til at udøve hvervet - søgsmålsfrist - ufravigelig karakter - for sent anlagt - beregning af frist - fastlæggelse af den dato, hvorfra den berørte havde mulighed for at gøre sig bekendt med afgørelsens indhold - åbenbart afvisningsgrundlag)

(2020/C 371/12)

Processprog: fransk

Parter

Sagsøger: TO (ved advokat É. Boigelot)

Sagsøgt: Tjenesten for EU’s Optræden Udadtil (ved S. Marquardt og R. Spac, som befuldmægtigede)

Sagens genstand

Søgsmål i henhold til artikel 270 TEUF med påstand dels om annullation, for det første, af afgørelsen truffet af EU-Udenrigstjenesten den 15. juni 2018, hvorved sagsøgeren blev underrettet om, at hun ikke opfyldte alle de betingelser for ansættelse, der er fastsat i artikel 82 i ansættelsesvilkårene for de øvrige ansatte i Den Europæiske Union, og at hun ikke kunne ansættes i EU-Udenrigstjenesten som kontraktansat, og, for det andet, af afgørelsen truffet af samme myndighed den 14. januar 2019 om afslag på hendes klage af 14. september 2018, dels om erstatning for det tab, som sagsøgeren hævder at have lidt.

Konklusion

1) Sagen afvises.

2) TO betaler sagsomkostningerne.

(1) EUT C 213 af 24.6.2019.
Rettens kendelse af 14. juli 2020 — Shindler m.fl. mod Kommissionen

(Sag T-627/19) (1)

(Passivitets- og annullationssøgsmål - område med frihed, sikkerhed og retfærdighed - Det Forenede Kongeriges udtræden af Den Europæiske Union - anmodninger om vedtagelse af en afgørelse om bevarelse af unionsborgerskabet for visse statsborgere fra Det Forenede Kongerige og en afgørelse om forskellige foranstaltninger vedrørende rettigheder for statsborgere fra Det Forenede Kongerige - Kommissionens stillingtagen - manglende opfordring til at handle - afslag på at vedtage en afgørelse om bevarelse af unionsborgerskabet for visse statsborgere fra Det Forenede Kongerige - manglende søgsmålsinteresse - åbenbart, at sagen skal afvises)

(2020/C 348/22)

Processprog: fransk

Parter

Sagsøgere: Harry Shindler (Porto d’Ascoli, Italien) og de fem øvrige sagsøgere, hvis navne fremgår af bilaget til kendelsen (ved advokat J. Fouchet)

Sagsøgt: Europa-Kommissionen (ved F. Erlbacher, C. Giolito og E. Montaguti, som befuldmægtigede)

Intervenient til støtte for sagsøgte: Rådet for Den Europæiske Union (ved M. Bauer og R. Meyer, som befuldmægtigede)

Sagens genstand

Søgsmål anlagt for det første i henhold til artikel 265 TEUF med påstand om, at det fastslås, at Kommissionen ulovligt har undladt at træffe dels en afgørelse, der fra Det Forenede Kongeriges udtræden af Den Europæiske Union bevarer unionsborgerskabet for visse statsborgere fra Det Forenede Kongerige, som på dette tidspunkt ikke har statsborgerskab i en EU-medlemsstat, uanset om der er indgået en aftale om de nærmere bestemmelser for denne udtræden, dels en afgørelse om forskellige foranstaltninger vedrørende disse statsborgeres rettigheder, såfremt denne udtræden finder sted, uden at der er indgået en sådan aftale, og for det andet i henhold til artikel 263 TEUF med påstand om annullation af Kommissionens skrivelse af 11. september 2019, hvorved den afslog at træffe afgørelse om bevarelse af unionsborgerskabet for de nævnte statsborgere.

Konklusion

1) Sagen afvises.

2) Harry Shindler og de øvrige sagsøgere, hvis navne er opført i bilaget til dommen, betaler sagsomkostningerne, herunder omkostningerne i forbindelse med sagen om foreløbige forholdsregler.

3) Rådet for Den Europæiske Union bærer sine egne omkostninger.

(1) EUT C 383 af 11.11.2019.